අධ්‍යාපන ආයතන නැවත විවෘත කිරීමට පෙර අධ්‍යයන, අනධ්‍යයන කාර්යමණ්ඩලවලට සහ සිසු සිසුවියන්ට සම්පූර්ණයෙන්ම එන්නත් ලබා දී අවසන් කරන්නැයි කාශ්මීරයේ සෞඛ්‍ය සේවා අධ්‍යක්ෂ මණ්ඩලය සිකුරාදා නියෝග කළේය.මේ අනුව කාශ්මීරයේ ගුරුවරුන්ට, සිසු සිසුවියන්ට සහ අනධ්‍යයන කාර්යමණ්ඩලවලට කොවිඩ්-19 වයිරසයට එරෙහිව සම්පූර්ණයෙන් එන්නත් කර අවසන් කිරීමට සැලැසුම් කර ඇත.ඉන්දීය පාලනය යටතේ තිබෙන කාශ්මීරයේ පාසල් ඇතුළු අධ්‍යාපන ආයතන ආරම්භ කිරීමට පෙර අධ්‍යයන, අනධයයන සහ සිසු සිසුවියන්ට සම්පූර්ණයෙන්ම එන්නත් ලබා දී අවසන් කිරීමත් වයිරස ආසාදිත පොකුරු හෝ රැල්ලක් නිර්මාණය වීම වැළැක්වීමත් ඉතා වැදගත් යැයි කාශ්මීරයේ, ජම්මු හා කාශ්මීරයේ උසස් අධ්‍යාපනය සහ පාසල් අධ්‍යාපන අධ්‍යක්ෂවරුන් නිකුත් කළ ලිපියක දැක්වේ.